CELEX: 62013CA0402
Language: el
Date: 2014-11-05 00:00:00
Title: Υπόθεση C-402/13: Απόφαση του Δικαστηρίου (πρώτο τμήμα) της 5ης Νοεμβρίου 2014 [αίτηση του Ανώτατου Δικαστηρίου Κύπρου (Κύπρος) για την έκδοση προδικαστικής αποφάσεως] — Cypra Ltd κατά Κυπριακής Δημοκρατίας (Προδικαστική παραπομπή – Γεωργία – Υγειονομικός έλεγχος – Κανονισμός (EΚ) 854/2004 – Προϊόντα ζωικής προελεύσεως που προορίζονται για κατανάλωση από τον άνθρωπο – Επίσημοι έλεγχοι – Διορισμός επίσημου κτηνιάτρου – Σφαγή ζώων)

19.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/5
            
         
      Απόφαση του Δικαστηρίου (πρώτο τμήμα) της 5ης Νοεμβρίου 2014 [αίτηση του Ανώτατου Δικαστηρίου Κύπρου (Κύπρος) για την έκδοση προδικαστικής αποφάσεως] — Cypra Ltd κατά Κυπριακής Δημοκρατίας
      (Υπόθεση C-402/13) (1)
      
      (Προδικαστική παραπομπή - Γεωργία - Υγειονομικός έλεγχος - Κανονισμός (ΕΚ) 854/2004 - Προϊόντα ζωικής προελεύσεως που προορίζονται για κατανάλωση από τον άνθρωπο - Επίσημοι έλεγχοι - Διορισμός επίσημου κτηνιάτρου - Σφαγή ζώων)
      (2015/C 016/06)
      Γλώσσα διαδικασίας: η ελληνική
      
         Αιτούν δικαστήριο
      
      Ανώτατο Δικαστήριο Κύπρου
      
         Διάδικοι στην υπόθεση της κύριας δίκης
      
      Cypra Ltd
      
         κατά
      
      Κυπριακής Δημοκρατίας
      
         Διατακτικό
      
      Οι διατάξεις του κανονισμού (ΕΚ) 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο, όπως τροποποιήθηκε από τον κανονισμό (ΕΚ) 1791/2006 του Συμβουλίου, της 20ής Νοεμβρίου 2006, έχουν την έννοια ότι δεν αποκλείουν καταρχήν, αφενός, τον καθορισμό από την αρμόδια αρχή του χρόνου κατά τον οποίο πρέπει να λάβει χώρα σφαγή ζώων, στο πλαίσιο του διορισμού επίσημου κτηνιάτρου προς έλεγχο της σφαγής, και, αφετέρου, την άρνησή της να αποστείλει επίσημο κτηνίατρο κατά τις ημέρες και ώρες που όρισε το σφαγείο, εκτός αν είναι αντικειμενικώς αναγκαίο να λάβουν χώρα οι σφαγές τις συγκεκριμένες ημέρες, πράγμα το οποίο εναπόκειται στο αιτούν δικαστήριο να εξακριβώσει.
      
         (1)  ΕΕ C 274 της 21.9.2013.